Rendkívül hatóanyaggazdag összetevőkből álló, szeborreás, aknés bőrökre fejlesztett pórusösszehúzó, nyugtató, gyulladáscsökkentő maszk, pigmentfolthalványító niacinamiddal. A szalicilsav és a hidrolizált algin - hatékony bőrtisztító tulajdonságaiknak köszönhetően - lazítják a szarusejtek közötti kötéseket, így eltávolítva az elhalt hámsejteket és a felhalmozódott faggyút, az orvosi zsálya erőteljes vírus- és baktériumölő, a vadgesztenyekivonat, a bisabolol és a panthenol gyulladáscsökkentő hatásuknál fogva gondoskodik a bőr nyugtatásáról.  A neroli aromavíz, a béta-glükán és a nanorészecske-mentes cink-oxidnak hála hidratálttá, tonizálttá válik a bőr, a niacinamid, hamamelisz- és borsmenta aromavíz, valamint a faggyús, szeborreás bőrökre ideális zöld agyag és a kaolin pedig garantálja a tág pórusok összehúzását. Dermatológiailag tesztelt termék.